**VÝRUB DREVÍN**

Výruby drevín sa uplatňujú len vo výnimočných a odôvodnených prípadoch. Ich realizácia je finálnym, a teda už nezmeniteľným riešením v procese starostlivosti a ochrany drevín.

Výrub drevín (stromy, kry, liany) rastúcich mimo lesa sa môže vykonať len v čase mimo vegetačného obdobia **od 1. októbra do 31. marca** a vyžaduje súhlas orgánu ochrany prírody, teda obce. Tento vydá rozhodnutie o výrube dreviny do 30 dní odo dňa začatia správneho konania.

**Súhlas na výrub dreviny sa nevyžaduje:**

**a)** na stromy s obvodom kmeňa do 40 cm, meraným vo výške 130 cm nad zemou, krovité

 porasty s výmerou do 10 m,

**b)** na stromy s obvodom kmeňa do 80 cm, meraným vo výške 130 cm nad zemou, ak rastú

 v súkromných záhradách (na liste vlastníctva musí byť pozemok definovaný ako záhrada),

**c)** na stromy s obvodom kmeňa do 80 cm, meraným vo výške 130 cm nad zemou, ak rastú

 v záhradkárskych osadách,

|  |  |  |  |
| --- | --- | --- | --- |
|  |

|  |
| --- |
|  |

|  |
| --- |
| *Rodinný dom* |

 |

 *Záhrada Zastavaná plocha*

 *Obvod kmeňa*

**d)** pri obnove produkčných ovocných drevín, ak sa výsadba nových ovocných drevín uskutoční

 do 6 mesiacov odo dňa výrubu,

**e)** pri bezprostrednom ohrození zdravia alebo života človeka, alebo značnej škody na majetku.

**Kontaktovať obec je potrebné:**

**1.** Ak dreviny presahujú rozmery uvedené v bode a), b), c), písomná žiadosť o vydanie súhlasu

 na výrub drevín je nevyhnutná. Tu sa začína správne konanie.

 TLAČIVO ŽIADOSTI O VYDANIE SÚHLASU NA VÝRUB DREVÍN Vám bude

 poskytnuté na Obecnom úrade v Dolnom Hričove, príp. na webovej stránke obce :

 www.dolnyhricov.sk.

 K žiadosti je potrebné doložiť nasledujúce doklady:

 - doklad o vlastníctve (kópia listu vlastníctva na pozemok, kde drevina rastie),

 **-** situačný nákres (kópia katastrálnej mapy, alebo iný doklad umožňujúci identifikáciu dreviny

 v teréne)

 - zaplatenie správneho poplatku: fyzické osoby 10,00,- €

 právnické osoby 100,00,- €

**2.** Ten, kto z dôvodov uvedených v bode d) a e) drevinu vyrúbal, je povinný túto skutočnosť

 písomne oznámiť a zároveň preukázať splnenie podmienok na výrub drevín obci Dolný

 Hričov najneskôr do piatich dní od uskutočnenia výrubu.

 TLAČIVO OZNÁMENIE VÝRUBU DREVÍN si opäť môžete vyzdvihnúť na Obecnom úrade

 Dolný Hričov, príp. na webovej stránke obce : www.dolnyhricov.sk.

 V prípade súhlasu na výrub, obec žiadateľovi určí tzv. náhradnú výsadbu alebo finančnú

 náhradu do výšky spoločenskej hodnoty dreviny.

**Pri porušení vyššie uvedeného:**

Občanovi, ktorý prekročí vyššie stanovené limity o výrube drevín (vyrúbe drevinu, ktorá podlieha správnemu konaniu), uloží Obec Dolný Hričov povinnosť zaplatiť finančnú náhradu do výšky spoločenskej hodnoty drevín (napr.: Spoločenská hodnota stromu s obvodom kmeňa 100 cm meraným vo výške 130 cm nad zemou je *u listnatých stromov 763,46 €*; *u ihličnatých stromov 995,82 €*; *u vždyzelených stromov 1 991,64 €*).

Spoločenská hodnota dreviny vzrastá / klesá adekvátne s obvodom kmeňa a typom olistenia dreviny.

**V PRÍPADE STROMOVEJ A KROVITEJ VEGETÁCIE, KTORÁ JE SÚČASŤOU VEREJNEJ A VYHRADENEJ ZELENE OBCE DOLNÝ HRIČOV SA INFORMUJTE NA OBECNOM ÚRADE.**